CELEX: 62009TN0466
Language: el
Date: 2009-11-23 00:00:00
Title: Υπόθεση T-466/09: Προσφυγή της 23ης Νοεμβρίου 2009 — Comercial Losan κατά ΓΕΕΑ — McDonald's International Property (Mc. Baby)

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/60
            
         Προσφυγή της 23ης Νοεμβρίου 2009 — Comercial Losan κατά ΓΕΕΑ — McDonald's International Property (Mc. Baby)
   (Υπόθεση T-466/09)
   2010/C 24/106
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Comercial Losan, SLU (Σαραγόσα, Ισπανία) (εκπρόσωπος: A. Vela Ballesteros, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: McDonald's International Property Co. Ltd (Delaware, Ηνωμένες Πολιτείες)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να δεχθεί την προσφυγή κατά της απόφασης του τμήματος προσφυγών της 1ης Σεπτεμβρίου 2009 — υπόθεση R 1706/2008-1 Mc Baby/Mc Kids, η οποία αφορούσε τη διαδικασία ανακοπής B 1049362 (αίτηση καταχώρισης κοινοτικού σήματος αριθ. 4 441 393), και να επιτρέψει την καταχώριση του κοινοτικού σήματος που αφορούσε η αίτηση,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα.
   
      Σήμα προς καταχώριση: Εικονιστικό σήμα που περιέχει το λεκτικό στοιχείο «Mc. Baby» (αίτηση αριθ. 4 741 393), για προϊόντα και υπηρεσίες των κλάσεων 25, 35 και 39.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η εταιρία McDonald’s Internacional Property Company Ltd.
   
      Αντιταχθέν σήμα ή σημείο: Κοινοτικό εικονιστικό σήμα που περιέχει το λεκτικό στοιχείο «McKids» (σήμα αριθ. 3 207 354), για προϊόντα των κλάσεων 16, 25 και 28· κοινοτικό λεκτικό σήμα «McDONALD’S» (σήμα αριθ. 62 497), για προϊόντα και υπηρεσίες των κλάσεων 25, 28, 29, 30, 31, 32, 35, 41 και 42· και κοινοτικό εικονιστικό σήμα που περιέχει το λεκτικό στοιχείο «McDONALD’S» (σήμα αριθ. 62 521), για προϊόντα και υπηρεσίες των κλάσεων 25, 28, 29, 30, 31, 32, 35, 41 και 42.
   
      Απόφαση του τμήματος ανακοπών: Μερική αποδοχή της ανακοπής.
   
      Απόφαση του τμήματος προσφυγών: Μερική αποδοχή της προσφυγής.
   
      Λόγοι ακυρώσεως: Εσφαλμένη ερμηνεία και εφαρμογή του άρθρου 8, παράγραφος 1, στοιχείο β', του κανονισμού 40/04, ο οποίος αντικαταστάθηκε από τον κανονισμό 207/2009.